ᐅᖃᐅᓯᐅᔪᓂ: 2026ᒥ ᐱᓕᕆᐊᒃᓴᑕ ᖃᓄᐃᓐᓂᖓ ᐊᓂᓐᓂᖃᓐᓇᖏᑦᑐᒥ ᓄᓇᓂ ᖃᐅᔨᓴᖅᑐᓂ ᑕᓪᓗᕈᑏᑦ ᕿᑭᖅᑖᓗᐊᓂ 
ᖃᓪᓗᓈᑎᑑᖅᑐᒥ ᖃᓄᐃᓘᕈᑎᒥᓂᖏᑕ ᐱᓕᕆᐊᖓᓐᓂ 
ᐊᓂᓐᓂᖃᓇᖏᑦᑐᒥ ᓄᓇᓂ ᖃᐅᔨᓴᖅᑏᑦ ᐅᑭᐅᖅᑕᖅᑐᒥ (FMARS) ᐊᑯᓂᐊᓗᒃ ᐅᑭᐅᖅᑕᖅᑐᒥ ᖃᐅᔨᓴᖅᑎᓕᕆᔨᖃᓕᕐᑐᑦ ᑕᓪᓗᕈᑎᐅᑉ ᕿᑭᖅᑖᓗᐊᓂ, ᓄᓇᕗᒻᒥ, ᖃᓂᒋᔮᓂ ᕼᐊᐅᑕᓐ ᐊᑎᓕᖕᒥ ᐃᓯᖅᓴᐅᑉ.  ᑕᒪᓐᓇ 2026ᒥ ᖃᐅᔨᓴᓐᓂᖃᖅᑎᓪᓗᑕ ᖃᔪᓯᒍᑎᖃᓛᒻᒥᔪᒍᑦ ᐊᕙᑎᓕᕆᓂᖕᒥᑦ, ᓇᑭᙶᖅᓯᒪᔪᓂᑦ ᐱᒋᐊᙵᓐᓂᐅᔪᒥᑦ ᖃᐅᔨᓴᓪᓗᑎᑦ, ᐊᒻᒪᓗ ᐊᐅᓚᓂᐅᔪᓂᑦ ᖃᐅᔨᓴᓐᓂᖕᒥ ᐱᓕᕆᑎᑕᐅᓂᖏᓪᓗ ᓯᕗᓂᐊᒍᑦ ᐊᓂᓐᓂᖃᓇᖏᑦᑐᒥ ᓄᓇᓂ ᖃᐅᔨᓴᖅᑎᓪᓗᒋᑦ ᐅᑭᐅᖅᑕᖅᑐᒥ.  ᑕᒪᓐᓇ ᐱᓕᕆᐊᒃᓴ ᐊᑦᑐᐃᓯᒪᓗᐊᔾᔮᖏᑦᑑᒋᐊᖓᓐᓂ ᐊᒻᒪᓗ ᓱᕈᐃᓯᒪᓗᐊᔾᔮᖏᓐᓂᖓᓐᓂ, ᐱᓕᕆᐊᕆᔭᑦᑕ ᑕᑯᓐᓈᖑᐊᖅᑕᒻᒥᓄᑦ ᓵᖓᓗᑎᑦ ᐱᓗᐊᖅᑐᒥᑦ ᐊᕙᑎᓕᕆᓂᖕᒥᑦ ᖃᐅᔨᓴᕐᓂᖅ, ᓄᓇᐅᑉ ᖄᖓ ᐅᔾᔨᕆᒋᐊᓪᓗᒍ, ᒥᑭᔪᓂᑦ ᐲᖅᓯᕕᒋᕋᒃᓴᐅᔪᒻᒪᑦ ᖃᐅᔨᓴᕈᑎᒃᓴᒥ, ᐊᒻᒪᓗ ᐱᓕᕆᐊᕆᒃᑲᓐᓂᖅᑐᑎᒍᑦ ᐱᓕᕆᖃᑎᒌᓐᓂᕗᑦ ᓄᓇᕗᑦ ᑎᒥᖏᑦ ᐊᒻᒪᓗ ᓄᓇᓕᖕᒥᐅᑦ ᖃᐅᓱᐃᑦᑐᒥ.  
2026ᒥ ᐱᓕᕆᐊᕆᔭᕗᑦ ᑲᔪᓯᒍᑎᖃᓚᖓᒻᒪᑦ ᖃᐅᔨᓴᓐᓂᕆᔭᑦᑎᓐᓂᑦ ᐃᒪᐅᑉ ᖃᓄᐃᓐᓂᖓᓐᓂᑦ, ᓄᖑᓴᐅᑎᓄᑦ ᐊᑐᖅᑕᐅᓯᒪᓂᖃᖕᒪᖔᑦ, ᓄᓇᐅᑉ ᐊᑖᓂ ᐊᐅᑉᐸᓪᓕᐊᓂᖓ ᖃᓄᐃᓕᖓᓕᒻᒪᖔᑦ, ᓄᓇᐅᑉ ᖄᖓᓂ ᐃᒪᐅᑉ ᐊᐅᓚᓂᖓᓂ, ᓇᔪᒐᐃᑦ ᐊᓂᕐᓂᒦᖔᓐᓂᑦ ᖃᐅᔨᓴᓪᓗᒋᑦ, ᓇᑭᙶᖅᓯᒪᔪᓂᑦ/ᐊᕙᑎᑦᑎᓐᓃᑦᑐᑦ ᖃᓄᐃᑦᑑᓕᖕᓂᖏᓐᓂᑦ ᐊᕙᑖᓂ ᐊᓂᓐᓂᖃᓇᖏᑦᑐᒥ ᓄᓇᓂ ᖃᐅᔨᓴᕝᕕᒋᔭᑦᑕ ᓯᓚᑖᓂ.  ᐃᒪᖕᒥ ᐊᐳᒻᒦᖔᖅᑐᓂᓪᓗ ᖃᐅᔨᓴᖅᕕᐅᓗᑎᑦ ᖃᓂᖅᑐᓂ5 ᑰᒐᓛᖕᓂᑦ, ᐊᐅᑉᐸᓪᓕᐅᔪᓂᓪᓗ, ᐊᒻᒪᓗ ᓄᓇᐅᑉ ᐊᑖᓂ ᐊᐅᑉᐸᓪᓕᐊᔪᒥᑦ ᑰᓕᖅᑐᒥᑦ ᖃᐅᔨᓴᕈᒪᓪᓗᑎᒍᑦ ᓄᓇᒦᖔᖅᓯᒪᔪᑦ, ᐊᐅᓚᓂᖏᑦ, ᑕᑯᔭᔅᓴᐅᖏᑦᑐᓂᑦ ᐆᒪᔪᖃᒻᒪᖔᑦ, ᐅᖅᓱᐊᓗᖃᖕᒪᖔᑦ ᐳᔪᓪᓗᒥᓪᓘᓐᓃᑦ, ᐊᒻᒪᓗ ᐱᑕᖃᑐᐃᓐᓇᕆᐊᖃᖕᓂᖓᓂᑦ ᓴᖅᑭᔮᖏᑦᑐᑦ ᐊᐅᑦᑕᔫᑦ ᓱᕈᓐᓇᖅᑐᓖᑦ.  ᑲᔪᓯᑎᑦᓯᓂᖅ ᐊᒻᒪᓗ ᐱᒋᐊᖅᑎᑦᓯᓂᖅ ᑐᖁᓐᓇᖅᑐᓂᑦ ᖃᐅᔨᓴᖃᑦᑕᓐᓂᒻᒥᑦ ᑲᔪᓯᖃᑦᑕᐃᓐᓇᓚᖓᔪᑦ ᐃᓗᐊᓂ ᓯᓚᑖᓂᓗ ᓇᔪᖅᑕᑦᑕ ᓄᓇᖓᓐᓂ.  ᖃᐅᔨᓴᕝᕕᒋᔭᕗᑦ ᐅᔾᔨᕆᒋᐊᓪᓗᒋᑦ ᑎᑎᕋᖃᑦᑕᓪᓗᒋᑦ ᐊᓯᔾᔨᐸᓪᓕᐊᓂᖏᑦ ᐊᕐᕋᒍᖅ ᑕᒫᑦ ᐃᔾᔫᑉ ᖃᓄᐃᑦᑑᓂᖓᓂ, ᑯᕕᕙᓪᓕᐊᓂᖓ, ᑕᒪᒃᑯᐊᓗ ᑕᑯᔅᓴᐅᔪᑦ ᐆᒪᔪᑦ ᓱᕐᓗ ᐃᒪᕐᒥᐅᑕᐃᑦ, ᑎᖓᐅᔭᐃᑦ, ᐊᓂᕐᓂᓕᐅᖅᑏᑦ, ᐊᒻᒪᓗ ᐅᔭᕋᖕᓂᑦ ᐱᕈᖅᐸᓪᓕᐊᓲᑦ.  
2026ᒥ ᐱᓕᕆᓂᑦᑎᓂ ᐃᓚᓯᔪᒻᒥᔪᒍᑦ ᐅᕝᕙᓘᓐᓃᑦ ᑲᔪᓯᕈᑎᒋᓗᒍ ᖃᖓᑕᒍᓐᓇᖅᑐᒧᑦ ᓄᓇᖑᐊᓕᐅᕈᑎᒥᑦ ᐊᑐᖅᑐᑕ ᕼᐊᐅᑕᓐ ᐃᓯᖅᓴᖓᓐᓄᑦ ᐊᕙᓗᖓᓗ ᐊᒻᒪᓗ ᖃᐃᖅᑑᑉ ᖄᖓ.  ᖃᖓᑕᒍᓐᓇᖅᑐᒧᑦ ᖃᐅᔨᓴᕐᓂᐅᔪᑦ ᐅᓗᕆᐊᓐᓇᖏᑦᑐᒥᑦ ᑭᓯᐊᓂ ᐱᓕᕆᓪᓗᑕ, ᐊᖏᖅᑕᐅᓯᒪᖄᓚᐅᖅᑐᑕᓗ ᑭᓯᐊᓂ, ᐊᒻᒪᓗ ᒪᓕᒋᐊᓖᑦ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᑯᖏᓐᓃᖔᖅᑐᑦ, ᐅᒪᔪᓕᕆᓂᖕᒥᑦ ᑭᓪᓕᖃᖅᑎᑕᐅᓂᖏᑦ. ᖃᐃᖅᑑᑉ ᖄᖓ ᐅᔾᔨᖅᓱᓐᓂᒻᒨᖓᓂᖅᓴᐅᓗᓂ ᖃᓄᐃᑦᑑᓂᖓ ᑕᑯᓪᓗᒍ, ᖃᕆᑕᐅᔭᖕᒧᑦ ᖃᐅᔨᓴᕈᑎᒥᓃᑦ ᐃᓕᐅᖅᑲᑕᐅᓗᑎᑦ, ᐊᔾᔨᙳᐊᑦ, ᐊᒻᒪᓗ ᒥᑭᓗᐊᓗᖕᓂᑦ ᐱᖅᓯᓪᓗᑕ ᖃᐅᔨᓴᒍᓐᓇᓐᓂᕋᖅᑕᐅᓪᓗᑕ.  ᐲᔭᐃᑦᑕᐃᓕᖁᔭᐅᓪᓗᑕ, ᐳᑑᖅᑎᕆᖁᔭᐅᓇᑕ, ᓯᐅᕋᐃᔭᐃᑦᑕᐃᓕᖁᔭᐅᓪᓗᑕ, ᓱᕋᐃᑦᑕᐃᓕᖁᔭᐅᓪᓗᑕᓗ ᖄᖓᓂ ᐸᕝᕕᓴᓗᐊᑦᑕᐃᓕᒪᓂᒻᒥᓪᓗ ᐱᒍᒪᑐᐃᓐᓇᓂᑦᑎᓐᓂᑦ ᑐᔅᓯᕋᐅᑎᑦᑕ ᑐᖔᓂ.  
ᑕᒪᓐᓇ ᐱᔾᔪᑕᐅᓂᖓ ᖃᐅᔨᓴᓐᓂᐅᔫᑉ ᑲᑎᖅᓱᐅᓂᖕᒥᑦ ᐊᕐᕌᒍᖅ ᑕᒫᑦ ᐊᕙᑎᓕᕆᖕᒥᑦ ᐊᓪᓚᑦᑕᐅᕙᓪᓕᐊᔪᑦ ᑲᙵᓇᖅᑑᓗᓂ ᖁᑦᓯᓐᓃᖅᐹᒥᑦ ᐅᑭᐅᖅᑕᖅᑐᒥᑦ ᐊᓂᓐᓂᖃᓐᓇᖏᑦᑐᒥ ᐃᓂᒃᓴ.  ᑕᒪᒃᑯᐊ ᖃᐅᔨᓴᕈᑎᒥᓂᕗᑦ ᑕᑯᑎᑦᓯᓚᖓᒻᒪᑕ ᓯᓚᐅᑉ ᐊᓯᔾᔨᐸᓪᓕᐊᓂᖓᑕ ᖃᐅᔨᓴᓐᓂᖕᒥᑦ, ᐊᕙᑎᑦᑎᓐᓂ ᐸᐸᑦᓯᓂᖕᒥᑦ, ᐱᓕᕆᐊᕗᑦ ᐅᓗᕆᐊᓐᓇᖏᑦᑐᒦᒋᐊᖏᓐᓂᑦ, ᐊᒻᒪᓗ ᓯᕗᓂᔅᓴᑎᓐᓂᑦ ᖃᐅᔨᓴᕈᑎᔅᓴᓂᑦ ᐸᖕᓇᐸᓪᓕᐊᓂᖕᒥᑦ ᓄᓇᕗᒻᒥ.  ᑕᒪᓐᓇ ᐱᓕᕆᐊᕆᕙᑦᑕᕗᑦ ᑕᑯᑎᔅᓯᓪᓗᓂ ᓄᓇᔾᔪᐊᑦ ᖃᐅᔨᓴᖅᑕᐅᓂᖏᑦ ᐊᒻᒪᓗ ᐊᓂᓐᓂᖃᓐᓇᖏᑦᑐᒥ ᖃᐅᔨᓴᕐᓂᐅᔪᑦ ᐱᓪᓗᒋᑦ ᐃᒫᑎᒋ ᐃᑲᔪᖅᓱᐃᓂᖅ ᖃᐅᔨᓴᖅᑎᒻᒪᕆᖕᓂᑦ ᑐᑭᓯᐅᒪᑎᔅᓯᓂᒃᑯᑦ ᖃᓄᖅ ᐱᓕᕆᔩᑦ ᐃᖅᑲᓇᐃᔭᑦᓯᐊᓲᖑᒻᒪᖔᑕ ᐅᓗᕆᐊᓐᓇᖏᑦᑐᒥᑦ ᐊᒻᒪᓗ ᑲᒪᑦᓯᐊᔪᓐᓇᖅᑐᑎᑦ ᐃᓄᒋᐊᖏᑦᑐᒥᑦ, ᓂᓪᓚᓱᓕᓲᒥᑦ, ᓱᕐᓗ ᐸᓂᖅᑐᒥᑦ, ᐊᒻᒪᓗ ᖃᖓᑕᓲᒃᑯᑦ ᑭᓯᐊᓂ ᐅᐸᒐᒃᓴᐅᔪᒥᑦ.  
2026ᒥ ᐱᓕᕆᖃᑎᒌᓚᐅᖅᑐᑎ ᐅᑯᐊ ᑲᒫᓐᑐ ᑐᕋᕗ ᔮᐊᓐ, ᐋᓐᓂᐊᖃᓐᓇᖏᑦᑐᓕᕆᓂᖕᒧᑦ ᐅᓗᕆᐊᓐᓇᖏᑦᑐᓕᕆᓂᖕᒧᓪᓗ ᐱᓕᕆᔨ ᓗᑦᑖᖅ ᓗᐊᕋ ᑖᒥᔅ, ᖃᐅᔨᓴᖅᑐᓕᕆᔨᐅᖃᑕᐅᔪᖅ ᐱᓕᕆᔨ ᐋᑐᓴᓐ ᕕᐅᑐ, ᐊᒻᒪᓗ ᐊᐅᓚᑦᓯᔨᒻᒪᕆᒃ ᐱᓕᕆᐊᕆᔭᖕᒧᑦ ᓗᑦᑖᖅ ᓖᓴ ᕌᓐᑦ, ᐋᑎᓛᓂ ᐋᐳᓚᓐ, ᐊᒻᒪᓗ ᑖᓴ ᑰᓪᕼᐅ.  ᐊᓂᓐᓂᖃᓐᓇᖏᑦᑐᒥ ᓄᓇᓂ ᖃᐅᔨᓴᖅᑏᑦ ᑲᑎᒪᔨᕌᓛᖏᑦ ᖃᐅᔨᒪᒋᐊᓚᖓᒻᒪᑕ ᐃᓘᓐᓇᑎᑦ ᐱᓕᕆᔩᑦ ᐃᓚᒋᔭᐅᔪᓪᓗ ᑐᓴᖅᑎᑕᐅᓗᑎᑦ ᖃᓄᖅ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᒃᑯᖏᑦ ᓄᓇᒥ ᐊᑐᕆᐊᓕᖕᓂᑦ ᒪᓕᒋᐊᓖᑦ, ᐆᒪᔪᓂᑦ ᓴᐳᔾᔨᓯᒪᓂᖅ, ᐅᖅᓱᐊᓗᖕᓂᑦ ᑲᒪᒋᔭᖃᑦᓯᐊᓐᓂᖅ, ᐃᑦᑕᓐᓂᓴᓕᕈᕕᑦ ᐊᒻᒪᓗ ᓯᕗᓪᓕᒥᓂᕐᓂᑦ ᐃᑦᑕᓐᓂᓴᓕᕆᕕᒥᓃᑦ ᐅᐸᑦᑕᐃᓕᒋᐊᓖᑦ, ᐃᒪᕐᒥ ᓴᐳᔾᔨᓯᒪᓂ, ᐊᒻᒪᓗ ᐅᓂᒃᑳᓕᐊᓕᐅᕆᐊᓖᑦ ᒪᓕᓪᓗᒋᑦ ᓯᕗᓂᐊᒍᑦ ᐱᒋᐊᓚᐅᖏᓂᑦᑎᓐᓂᑦ ᖃᐅᔨᓴᕝᕕᒋᓂᐊᖅᑕᑦᑕ.  
ᐱᑕᖃᓚᐅᖏᒪᑦ ᐃᓄᖕᓂᑦ ᖃᐅᔨᓴᒐᓱᖕᓂᒻᒥᑦ ᓄᓇᕗᒻᒥ ᓄᓇᓕᒻᒥ ᑕᐃᒪᐃᒻᒪᑦ ᑐᔅᓯᕋᐅᑎᑦᑎᓃᖏᑦᑐᖅ ᑕᒪᓐᓇ.  ᓄᓇᓕᒻᒥ ᐳᓚᕋᖕᓂᖅ ᐃᓚᓕᐅᑎᒃᓯᓂᖅ ᓱᓕ ᑐᕌᒐᕆᓂᐊᖅᑕᕗᑦ ᑕᑯᓐᓈᖑᐊᖅᑕᑦᑎᓐᓂᑦ, ᐃᑉᐱᒍᓱᒃᓯᐊᓪᓗᑕ ᐅᖃᐅᓯᐅᓯᒪᔪᓂᑦ, ᑐᓴᐅᒪᖃᑎᒌᓪᓗᑕ ᐱᓕᕆᐊᕆᒧᒪᔭᑦᑕ ᐱᓇᓱᐊᖅᑕᑦᑎᓐᓂᑦ ᐊᒻᒪᓗ ᖃᐅᔨᓯᒪᔭᑦᑕ ᐱᓪᓗᒋᑦ, ᓈᓚᖃᑦᑕᓪᓗᒋᑦ ᓄᓇᖅᑲᑎᒌᑦ ᐅᔾᔨᕆᔭᖏᑦ, ᐊᒻᒪᓗ ᐃᑲᔪᖅᓱᓪᓗᒋᑦ ᑐᓴᐅᒪᖃᑎᒌᑎᒃᓯᓯᐊᓂᖅ ᕼᐋᒻᒪᓚᒃᑯᑦ ᖃᐅᓱᐃᑦᑐᒥ, ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑕ ᑲᑎᒪᔨᖏᑦ, ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᑦ, ᐊᒻᒪᓗ ᐊᓯᖏᑦ ᐃᓚᒋᔭᐅᔪᑦ ᓄᓇᕗᒻᒥᑦ ᐱᔪᓐᓇᓐᓂᖃᖅᑎᑕᐅᔪᑦ.  

